เงินบาทเปิด 31.54/56
ธนาคารกรุงศรีอยุธยา รายงาน เงินบาทเปิด 31.54/56 ทรงตัวจากปิดตลาดวานนี้ มองมีโอกาสทดสอบ 31.50
20 ส.ค. 2553

ธนาคารกรุงศรีอยุธยา รายงาน เงินบาทเปิด 31.54/56 ทรงตัวจากปิดตลาดวานนี้ มองมีโอกาสทดสอบ 31.50
นักบริหารเงิน ธนาคารกรุงศรีอยุธยา กล่าวว่า เช้านี้เงินบาทเปิดตลาดที่ระดับ 31.54/56 บาท/ดอลลาร์ ค่อนข้างใกล้เคียงกับตอนปิดตลาดเย็นวานนี้ หลังตัวเลขสหรัฐออกมาไม่ดีเท่าไหร่ เช่น ตัวเลขจำนวนผู้ขอรับสวัสดิการว่างงานรายสัปดาห์ ทำให้เงินบาทยังแข็งค่าต่อ      
"เงินบาทเปิดระดับเดียวกับที่ปิดเมื่อวาน"นักบริหารเงินกล่าว
สำหรับค่าเงินสกุลต่างประเทศอื่นที่สำคัญ ค่าเงินเยนล่าสุดอยู่ที่ 85.34/41 เยน/ดอลลาร์ ส่วนค่าเงินยูโรล่าสุดอยู่ที่ 1.2811/2814 ดอลลาร์/ยูโร
ทั้งนี้ คาดว่าเงินบาทจะไปทดสอบระดับ 31.50 บาท/ดอลลาร์ แต่ไม่รู้ว่าจะผ่านได้หรือไม่ ประเมินกรอบการเคลื่อนไหวของเงินบาทระหว่าง 31.45-31.60 บาท/ดอลลาร์
โดยให้ติดตามตลาดหุ้นว่าเงินทุนจะยังไหลเข้าอยู่หรือเปล่า เนื่องจากตั้งแต่ต้นเดือนต่างชาติซื้อไปค่อนข้างมากแล้ว ถ้ายังซื้อต่อเนื่องเงินบาทก็น่าจะยังแข็งค่าต่อเนื่อง